Matusadona Guest Lodge | LekkeSlaap
Matusadona Guest Lodge skuil tussen die heuwels en valleie in Assagay, wat deel van die Vallei van 'n 1000 Heuwels vorm. Dié lodge is sowat 4 km vanaf Hillcrest en sowat 35 km vanaf Durban se middestad.
Daar is 4 kamers wat smaakvol versier is en na 'n inheemse bok vernoem is. Elke kamer het 'n dubbel-, koningingrootte- of koninggrootte-bed, en 'n en suite-badkamer met 'n bad en stort. Elke kamer het ook linne, 'n TV met sekere DStv-kanale, tee- en koffiemaakgeriewe en 'n lieflike uitsig oor die tuin en swembad.
Die gemeenskaplike area het 'n TV met DStv en jy kan tussen 08:00 en 19:00 hier kuier. Daar is ook 'n eetarea waar jy 'n komplimentêre ontbyt kan nuttig, asook aandete wat vooraf gereël moet word. Die lodge is op 'n ruim perseel met 'n swembad. Jy kan vroegoggend of laatmiddag rondwandel en impalas, 'n oorvloed voëls en Egiptiese ganse by die dam dophou.
Word wakker met Egiptiese ganse se gekwaak of luister na die geroep van 'n visarend terwyl jy ontbyt nuttig of aan 'n skemerkelkie teug.